钦定古今图书集成/明伦汇编/交谊典/第014卷 > 《醉留东野》韩愈
## 钦定古今图书集成/明伦汇编/交谊典/第014卷 > 《醉留东野》韩愈

《昔年》因读李白杜甫诗，长恨二人不相从。吾与东野
生并世，如何复蹑二子踪。东野不得官，白首夸龙钟。
韩子稍奸黠，自惭青蒿倚长松。低头拜东野，愿得终
始如駏蛩。〈北方有兽名蟨食得甘草必啮以遗蛩蛩駏虚二兽见人来必负蟨以走〉《东野》
不回顾，有如寸莛撞钜钟。吾愿身为云，东野变为龙。
四方上下逐东野，虽有别离无由逢。